Държавен вестник, бр. 58, 2022 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  58
Но това, според мен, не обосновава нарушение 
на принципа на правната сигурност в аспекта 
на оправданите правни очаквания.
Поради горното считам, че оспореното ре­
шение на Народното събрание не е в нарушение 
на чл. 4, ал. 1 от Конституцията.
Съдът прие за нарушен и принципа на 
плурализма. Доколкото това нарушение съдът 
обоснова със „съществувала правна несигур­
ност у парламентарно представените партии 
на опозицията“ относно съдържанието и вли­
зането в сила на § 1, т. 59 ЗЕ, която според 
мен не е налице, не считам за нарушен и този 
принцип. Не считам, че в случая нарушението 
на принципа на политическия плурализъм е 
осъществено чрез „промяна на правилата на 
процедурата, приета по волята на мнозинство­
то в парламента, без отдаване на дължимото 
на доводите на политическото малцинство“. 
Правилата на процедурата не са променяни. 
Процедурата е проведена съобразно приетите 
от Народното събрание правила. Доказател­
ствата сочат, че необходимият при провеждане 
на избора парламентарен дебат се е състоял, 
при това с активното участие на представи­
тели на опозиционните партии. Променено е 
съдържанието на материалноправно изискване 
към кандидата за председател на комисията, 
но това само по себе си не поставя „под съм­
нение демократичния процес в парламента“, 
защото е резултат на взето от самото Народно 
събрание законодателно решение.
Горчивият вкус, който оспореното решение 
на Народното събрание оставя, е в резултат 
на използването от мнозинството в Народно­
то събрание на допустими правни средства 
за цели, различни от декларираните. Трудно 
може да намери логично обяснение фактът, 
че Народното събрание приема изменение 
на изискванията за заемане на длъжността 
председател на Комисията за енергийно и вод-
но регулиране, които обоснова с възникнала 
необходимост от широкоспектърна експерти­
за, и в същото време същото това Народно 
събрание провежда процедура за избор на 
председател на комисията, по отношение на 
който за целите на допустимостта на кандида­
тите прилага дефиницията за професионален 
опит („стаж в енергетиката“), която не отго­
варя на тази установена нова необходимост. 
Фактът, че избраният за председател отговаря 
на новите изисквания, не променя основния 
факт – несинхронизацията в упражняването 
на двете компетентности на Народното съ­
брание – законодателната и конститутивната. 
Това обаче, според мен, в конкретния случай 
само по себе си не може да обоснове наруше­
ние на принципа на правовата държава и на 
принципа на плурализма.
Конституционен съдия:
Соня Янкулова
4622
МИНИСТЕРСКИ СЪВЕТ
ПОСТАНОВЛЕНИЕ № 181
ОТ 21 ЮЛИ 2022 Г.
за изменение и допълнение на Устройствения 
правилник на Изпълнителната агенция по 
горите, приет с Постановление № 173 на Ми­
нистерския съвет от 2011 г. (обн., ДВ, бр. 49 
от 2011 г.; изм. и доп., бр. 48 от 2012 г., бр. 91 
от 2013 г., бр. 29 от  2015 г., бр. 66 от 2018 г. 
и бр. 92 от 2019 г.)
МИНИСТЕРСКИЯТ СЪВЕТ
П О С Т А Н О В И :
§ 1. В чл. 2 ал. 1 се изменя така:
„(1) Изпълнителната агенция по горите е 
юридическо лице на бюджетна издръжка със 
седалище София. Изпълнителният директор 
на агенцията е второстепенен разпоредител 
с бюджет към министъра на земеделието.“
§ 2. В чл. 14 се правят следните изменения:
1. Точка 26 се изменя така:
„26. контролира плащанията по договорите 
за възлагане на обществени поръчки, които 
се извършват в предвидените в тях срокове, 
след представяне и проверка на необходимите 
документи.“
2. Точки 27 и 28 се отменят.
§ 3. В чл. 15 се правят следните изменения 
и допълнения:
1. В т. 40 думите „Министерството на 
земеделието, храните и горите“ се заменят с 
„Министерството на земеделието“.
2. Създават се нови т. 44 и 45:
„44. организира, подпомага и изпълнява 
дейности по обществени поръчки на агенцията; 
45. изготвя договори за учредяване на 
вещни права в горски територии, продажба, 
замяна, наем и др.“
§ 4. В приложението към чл. 6, ал. 2 се 
правят следните изменения:
1. На ред „дирекция „Финанси и управление 
на собствеността“ числото „19“ се заменя с „16“.
2. На ред „дирекция „Правно-администра­
тивни дейности“ числото „28“ се заменя с „31“.
§ 5. Навсякъде в устройствения правилник 
думите „Министерството на земеделието, хра­
ните и горите“ и „министъра на земеделието, 
храните и горите“ се заменят съответно с 
„Министерството на земеделието“ и „минис­
търа на земеделието“.
Заключителна разпоредба
§ 6. Постановлението влиза в сила от първо 
число на месеца, следващ месеца на обнарод­
ването му в „Държавен вестник“.
Министър-председател: 
Кирил Петков
Главен секретар на Министерския съвет: 
Красимир Божанов
4599